यूपी बोर्ड परीक्षा की टाप टेन सूची में आने वाले 22 और आईसीएसई बोर्ड की लिपिका अग्रवाल को मंगलवार को मुख्यमंत्री योगी आदित्यनाथ ने लखनऊ में एक भव्य समारोह में सम्मानित किया। मुख्यमंत्री के हाथों सम्मान मिलने से बच्चे उत्साह से भर गए। घर लौटने पर परिवार के साथ बच्चों ने जश्न मनाया।जिले के 23 मेधावियों को मुख्यमंत्री ने मंगलवार को लखनऊ में एक भव्य समारोह में सम्मानित किया। इसमें दसवीं के 11 और बारहवीं के 11 बच्चों के अलावा आईसीएसई बोर्ड में इंडिया टाप करने वाली बारहवीं की छात्रा लिपिका अग्रवाल शामिल रहीं। इन मेधावियों को लखनऊ के डा. राममनोहर लोहिया विधि विश्वविद्यालय के सभागार में मंगलवार को मुख्यमंत्री ने सम्मानित किया।